'स्मृति संकल्प सभा' में मशाल जलाकर शहीदों के विचारों की रौशनी में सभी नौजवानों, नागरिकों, बुद्धिजीवियों ने शपथ लिया कि, आज के फासीवादी दौर में साम्प्रदायिक फासीवादी ताकतों द्वारा देश को जाति, धर्म, रंग, नस्ल, भाषा व राष्ट्रीयता के आधार पर बाँटने की ख़ूनी-मंसूबों को कामयाब नहीं होने देंगे| देश में दमित, शोषित-उत्पीड़ित दलितों, स्त्रियों, अल्पसंख्यकों पर होने वाले अत्याचार - दमन को बर्दाश्त नहीं करेंगे| जनता के हकों - अधिकारों को छीनने वाली जन-विरोधी नीतियों की पुरज़ोर मुखालिफ़त करेंगे| मेहनतकश जनता की क्रांतिकारी एकजुटता को बनाये रखने और संगठित करने की हरसंभव कोशिश करेंगे| देशी-विदेशी पूंजी की लूट और अन्याय-उत्पीड़न की बुनियाद पर कायम सामाजिक-राजनितिक-आर्थिक ढांचे के बरक्स, समता, न्याय और मानवीय गरिमा की बुनियाद पर एक नए समाज के निर्माण के लिए जारी संघर्ष में एक सच्चे इन्क़लाबी सिपाही की भूमिका निभायेंगे|